ખેર, પણ આ સલાહને કારણે બે કુટુંબની છોકરીઓ ઘર છોડીને જતી રહી છે. તેઓ સુનીલ કુલકર્ણીની દોરવણી હેઠળ ખોટા રસ્તે જઈ રહી હોવાનો આરોપ પણ છે. જ્યારે પેલી છોકરીઓએ કહ્યું કે અમે માતાપિતાની ઘરેલું હિંસાનો શિકાર બન્યાં છીએ. એટલે ઘર છોડીને ગયા છીએ. સાચું-ખોટું રામ જાણે, પરંતુ આ રીતે નવા નવા ગુરુઓ સંપ્રદાયો અને પંથ ઊભા કરીને લોકોને છેતરી શકતા હોય છે. આસારામબાપુનો કિસ્સો હજી ભૂલી જવાય એટલો જૂનો નથી થયો.